2014-ben a franciaországi Strasbourgban megrendezett Európa-bajnokságon aranyérmet szerzett az egyéni versenyszámban; a döntőben az olasz Paolo Pizzót győzte le 15–8-ra. Csapatban a nyolc között kiesett. A világbajnokságon a 16 között esett ki, csapatban nyolcadik lett. A 2015-ös Európa-bajnokságon egyéniben 23., csapatban hetedik volt. A világbajnokságon egyéniben 28., csapatban hatodik lett. 2016-ban az Európa-bajnokságon egyéniben 17., csapatban 13. volt. A riói olimpián csapatban (Boczkó Gáborral, Imre Gézával és Somfai Péterrel) bronzérmet szerzett. 2016 októberében térdsérülést szenvedett, amit műteni kellett.